Diari Oficial de la Generalitat Valenciana


Sumari del DOGV 5735, del 04-04-2008 (2008/3184)

Judici ordinari 000914/2006 F. Notificació de la sentència a l'Instituto para la Corrección de la Miopía por Láser, SA.
-----------------------------------------------------------------------------------------------------------------------

### Dades del document

Número de DOGV
:   5735

Data del DOGV
:   04-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/3184


Data del document
:   04-02-2008

Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Descriptors 

:   * sistema judicial

Judici ordinari 000914/2006 F. Notificació de la sentència a l'Instituto para la Corrección de la Miopía por Láser, SA. [2008/3184]  
Demandant: José Manuel Osuna González.  
Procurador: Juan Borrell Espinosa.  
Demandat: Instituto para la Corrección de la Miopía por Láser i Mapfre Seguros Generales, SA.  
Procurador: María Jesús Margarit Pelaz.  
Pedro Moya Donate, secretari d'este Jutjat de Primera Instància número 2 de Castelló de la Plana, fa saber:  
Que en este procediment s'ha dictat la sentència en data 2 d'octubre, que té l'encapçalament i dispositiva, literalment, com es diu:  
«Sentència número 155  
Castelló de la Plana, 2 de octubre de 2007   
José María Cutillas Torns, magistrat jutge del Jutjat de Primera Instància número 2, ha vist estes actuacions de judici declaratiu ordinari número 014/2006-F, promogudes a instància de José Manuel Osuna González, i en representació seua el procurador dels tribunals, Juan Borrell Espinosa, assistit pel lletrat Vicente Manuel Varella Segarra, contra l'entitat Instituto para la Corrección de la Miopía por Láser, SA, i Mapfre Seguros Generales, SA, declarada en situació de rebel·lia processal la primera, i representada per la procuradora dels tribunals Mª Jesús Margarit Pelaz, la segona, i assistida pel lletrat, Carlos Fornes Vivas, en este procediment que versa sobre la declaració de determinades responsabilitats civils, incompliments contractuals i de condemna en concepte d'indemnització per danys i perjudicis.  
Dispositiva  
Amb l'estimació íntegra de la demanda interposada pel procurador dels tribunals, Juan Borrell Espinosa, en nom i representació de José Manuel Osuna González, contra l'entitat Instituto para la Corrección de la Miopía por Láser, SA, i Mapfre Seguros Generales, SA, la primera, declarada en situació processal de rebel·lia, i la segona representada per la procuradora dels tribunals, Mª Jesús Margarit Pelaz, declare:  
1. Que l'entitat codemandada, Instituto para la Corrección de la Miopía por Làser, SA, va incórrer en omissió culpable dels seus deures envers el seu pacient, José Manuel Osuna González, quan li va intervenir quirúrgicament l'ull dret el dia 1 de juny de 1999.  
2. L'existència d'un nexe causal entre la negligència de l'entitat Instituto para la Corrección de la Miopía por Láser, SA, i el resultat danyós sofrit per l'actor com a conseqüència de la defectuosa intervenció quirúrgica practicada l'1 de juny de 1999 i, en conseqüència, la responsabilitat civil de l'Institut esmentat pels actes referits.  
3. Que l'actuació de la demandada és constitutiva d'incompliment contractual, i es declara resolta la relació contractual que lligava els litigants.  
I condemne l'entitat Instituto para la Corrección de la Miopía por Láser, SA, a:  
1. Reintegrar a l'actor la quantitat de 1.262,12 euros; suma pagada per este últim a la demandada esmentada com a preu dels serveis mèdics defectuosos contractats pel demandant.  
2. Pagar al demandant, en concepte d'indemnització pels danys patits per este com a conseqüència de l'incompliment contractual a què s'ha fet referència, la quantitat de 48.197,39 euros.  
Finalment, declare l'entitat asseguradora, Mapfre Seguros Generales, SA, responsable civil dels danys causats per l'entitat Instituto para la Corrección de la Miopía por Láser, SA, a José Manuel Osuna González, com a conseqüència de l'incompliment contractual referit; i condemne la companyia asseguradora esmentada a pagar al demandant la quantitat de 48.197,39 euros.  
Quant als interessos caldrà ajustar-se al que disposa el fonament de dret seté d'esta sentència.  
S'imposen les costes a la part demandada».  
I perquè així conste i valga d'edicte per a la notificació de la sentència als demandats Instituto para la Corrección de la Miopía por Láser, SA, expedisc el present edicte.  
Castelló de la Plana, 4 de febrer de 2008.- El secretari: Pedro Moya Donate.